கேள்வி: அராபியன் வடிநிலம் பற்றி தகவல் சொல்.
பதில்: அராபியன் வடிநிலம் (''Arabian Basin'') அரேபிய தீபகற்பத்திற்கும் இந்தியாவிற்கும் இடையில் அரபிக் கடலின் தெற்குப் பகுதியில் அமைந்துள்ள ஒரு பெருங்கடல் வடிநிலம் ஆகும். இவ்வடிநிலம் இது 10° வடக்கு, 65° கிழக்கு ஆள்கூறுகளில் மையம் கொண்டுள்ளது. இப்படுகையின் ஆழம் வடக்கில் 3,400 மீ முதல் தெற்கில் 4,400 மீ வரையிலும் உள்ளது. அராபியன் வடிநிலத்தின் அதிகபட்ச ஆழம் 4,652 மீட்டர்களாகும். தரையானது சிந்து நதியின் கடலடி விரிதுறை வண்டல் படிவுகளால் மூடப்பட்டிருக்கும். இது ஒப்பீட்டளவில் மென்மையானதாகும்.. இந்த வடிநிலத்தின் தெற்கு பகுதி கார்ல்சுபெர்க் முகடு மற்றும் சாகோசு-இலட்சத்தீவு பீடபூமி ஆகியவற்றால் ஆன மத்திய இந்திய முகடால் உருவாக்கப்பட்டதாகும். மேற்கில் உள்ள ஓவன் பிளவு மண்டலம் வழியாக கீழ் நீர் படுகைக்குள் நுழைகிறது. கார்ல்சுபெர்க்கு முகடு 3,800 மீ ஆழத்தில், சோமாலியப் படுகையில் இருந்து தென்மேற்கே இந்தப் படுகையைப் பிரிக்கிறது. அரேபியப் படுகை ஆழமற்ற ஓமன் படுகையில் இருந்து முர்ரே முகடு மூலம் பிரிக்கப்பட்டுள்ளது. வடக்கு மற்றும் கிழக்கு எல்லைகளில் பெரும்பாலானவை லட்சுமி முகடு மற்றும் இலட்சத்தீவு பீடபூமியால் உருவாகின்றன.